  Туспуктэм: Руслан Нуриахметов Майя Бывальцева Вуись шутэтскон нуналъёсы, 8-9 оштолэзе, Удмуртиын кужмо антициклон кузяськоз, соин ик зоръёс уз луэ. Температура ӝутскыны кутскоз. Со сярысь улосвыл Гидрометцентрэн пресс-службаез ивортӥз. Кӧснуналэ потон уе температура -8 градусозь лэзькоз, нуназе омыр 12 градусозь шуналоз. Арнянуналэ потон уе -1…-6, нуназе +10…+15 градус луоз. Вордӥськонэ, 10-тӥ оштолэзе, уйин температура 0…-5 градусозь лэзькоз, нуназе +8…+13 градусозь ӝутскоз. Шутэтскон нуналъёсы тӧл лапкомоз, вуоно арня кутсконын выльысь секундскын 6-11 метрозь кужмоялоз. Нырысь-валысь чакланъёсъя, вуоно арня шорын куазь шӧдскымон уз воштӥськы. Тегъёс: Удмуртия куазь  